Document ID: 32011D0091

KOMISIJAS LĒMUMS
(2011. gada 10. februāris),
ar ko laboratorijai Korejas Republikā atļauj veikt seroloģiskos testus trakumsērgas vakcīnu efektivitātes pārraudzīšanai
(izziņots ar dokumenta numuru C(2011) 656)
(Dokuments attiecas uz EEZ)
(2011/91/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
tā kā:
(1)
Ar Lēmumu 2000/258/EK iestādes Agence nationale de sécurité sanitaire de l’alimentation, de l’environnement et du travail (ANSES) (agrākais nosaukums Agence française de sécurité sanitaire des aliments, AFSSA) laboratorija Nansī ir izraudzīta par īpašo iestādi, kas atbildīga par tādu kritēriju noteikšanu, kas vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti. Minētajā lēmumā noteikti arī šīs laboratorijas pienākumi.
(2)
Nansī ANSES laboratorijai īpaši ir jānovērtē laboratorijas dalībvalstīs un trešās valstīs, lai lemtu, vai atļaut tām veikt seroloģiskos testus trakumsērgas vakcīnu efektivitātes pārraudzīšanai.
(3)
Dienvidkorejas kompetentā iestāde ir iesniegusi pieteikumu, lai saņemtu atļauju veikt šādus seroloģiskos testus vienā no minētās trešās valsts laboratorijām.
(4)
Nansī ANSES laboratorija ir novērtējusi minēto laboratoriju un 2010. gada 6. septembrī sniegusi Komisijai labvēlīgu novērtējuma ziņojumu.
(5)
Tādēļ šai laboratorijai jādod atļauja veikt seroloģiskos testus trakumsērgas vakcīnu efektivitātes pārraudzīšanai suņiem, kaķiem un seskiem.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Saskaņā ar Lēmuma 2000/258/EK 3. panta 2. punktu seroloģiskos testus trakumsērgas vakcīnu efektivitātes pārraudzīšanai suņiem, kaķiem un seskiem ļauj veikt šādā laboratorijā:
Komipharm International Co. LTD
1236-6 Jeoungwang-dong
420-450 Siheung-si, Gyeonggi-do
Dienvidkoreja
2. pants
Šo lēmumu piemēro no 2011. gada 1. marta.
3. pants
Šis lēmums ir adresēts dalībvalstīm.
Briselē, 2011. gada 10. februārī

Labels: 7
3
0
6
18